Iepirkums

**“Rotaļu laukuma un vingrošanas laukuma izbūves Maskavas dārzā, Rīgā, būvuzraudzība” (identifikācijas Nr. RD DMV 2021/101)**

**JAUTĀJUMS:**

Lūdzam precizēt, kāds laika periods (datums no – līdz) tiks uzskatīts par atbilstošu nolikuma 4.1.3. un 4.1.4. ietvertajos apakšpunktos, kur pretendenta speciālista pieredze jāapliecina ne vairāk kā 3 (trijos) iepriekšējos gados.

**ATBILDE:**

Atbilstoši nolikuma 4.1.3. un 4.1.4.apakšpunktu prasībām pretendents pieredzi apliecina par periodu ne vairāk kā 3 (*trijos)* iepriekšējos gados, t.i. 2018., 2019. un 2020.gads.

**JAUTĀJUMS:**

Lūdzam precizēt nolikuma 4.1.3. apakšpunkta prasību: “Ar nosacījumu, ka atbildīgais būvuzraugs ne vairāk kā 3 (trijos) iepriekšējos gados ir veicis vismaz viena bērnu rotaļu, sporta vai vingrošanas laukuma izbūves, pārbūves vai atjaunošanas būvdarbu būvuzraudzības pakalpojumus vismaz divos dažādos objektos.”

Vai Pretendents pieredzi var apliecināt ar viena bērnu, rotaļu laukuma izbūves pārbūves vai atjaunošanas būvdarbu būvuzraudzības pakalpojumu?

**ATBILDE:**

Atbildīgajam būvuzraugam ir jābūt pieredzei ne vairāk kā iepriekšējos trīs gados bērnu rotaļu, sporta  vai vingrošanas laukuma izbūves, pārbūves vai atjaunošanas būvdarbu būvuzraudzības pakalpojumu sniegšanā.

Tātad,atbildīgais būvuzraugs ir sniedzis būvdarbu būvuzraudzības pakalpojumus divos dažādos objektos, kur katrā no objektiem ir veikti vismaz viena bērnu rotaļu, sporta  vai vingrošanas laukuma izbūves, pārbūves vai atjaunošanas darbi.

**JAUTĀJUMS:**

Lūdzam apstiprināt, ka Pretendents pieredzi var apliecināt ar vingrošanas laukuma izbūves, pārbūves vai atjaunošanas būvdarbu būvuzraudzības pakalpojumus vismaz divos dažādos objektos, jo prasībās minēts vismaz **divos** dažādos objektos.

Atbilstoši nolikuma 4.1.4.apakšpunktam, jāpievieno vismaz divas pozitīva rakstura atsauksmes vai rekomendācijas, bet nav norādīts, par cik pakalpojumiem Pretendentam jāapliecina pieredze, lūdzam precizēt. Ja būvuzrauga pieredzi var apliecināt ar vismaz vienu bērnu, rotaļu laukuma izbūves pārbūves vai atjaunošanas būvdarbu būvuzraudzības pakalpojumu, tad kādēļ jāiesniedz divas atsauksmes?

**ATBILDE:**

Pretendentam ir jāsniedz informācija par būtiskākajiem veiktajiem bērnu rotaļu, sporta  vai vingrošanas laukuma izbūves, pārbūves vai atjaunošanas būvdarbu būvuzraudzības pakalpojumiem ne vairāk kā 3 (*trijos)* iepriekšējos gados, klāt pievienojot **divas** pozitīva rakstura atsauksmes vai rekomendācijas. Tātad pretendentam ir jāapliecina pieredze par sniegtiem pakalpojumiem vismaz par diviem objektiem.